ამენემჰეტ V
სეხემკარა ამენემჰეტ V (ასევე ამენემჰეტი) — ძველი ეგვიპტის მეფე (ფარაონი) მეცამეტე დინასტიიდან, რომელიც მეფობდა მეორე გარდამავალი პერიოდის დროს. კიმ რაიჰოლტისა და დერელ ბეიკერის მიხედვით ამენემჰეტი იყო მეცამეტე დინასტიის მეოთხე ფარაონი, რომლის მმართველობაც დაიწყო ძვ.წ. 1796 წელს და დასრულდა ძვ.წ. 1793 წელს. ამენემჰეტის ვინაობა დღემდე საკამათო თემად რჩება ზოგიერთ ეგვიპტოლოგს შორის, არსებობს მოსაზრება, რომ ამენემჰეტი და მეცამეტე დინასტიის მეორე ფარაონი ამენემჰატ სენბეფი ერთი და იგივე პიროვნება იყო.